**Mai dă-mi vreme**

*Aspiranta*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mai dă-mi vreme

Anii vin și trec prea iute

Mulţi, puțini, cum ne e dat,

N-au urechi ca să asculte

Ruga noastră, au zburat.

Stau atunci și mă gândesc

Ce-mi rămâne-n urmă mie?

Am știut cum să trăiesc

Punând suflu chezășie?

Pierzând zilele de-a rândul

Cu îndemnuri trecătoare,

Încropind din aburi visul

Ce pierea la simpla boare.

Socotind cum clipa pleacă

Și doar grija îmi rămâne,

Văzând barca că se-neacă

Am vâslit spre-nchinăciune.

Te rog, Doamne, mai dă-mi vreme

Să ating al meu liman!

Spune-mi, Doamne: "Nu te teme!"

Când am frică și alean.

Pentru suflet dă-mi o haină

Din iertare și iubire,

Să o spăl în mare taină

În lumină și smerire.

Nu vreau inimă pustie

Îmbrăcată-n nestemate,

Fă-o, Doamne, simplă, vie

Să o simt în piept cum bate.

Când din lume am să plec

Nu știu când, poate și mâine,

Fie-mi ceasul bun să trec

Vămile ce duc spre Tine.

poezie din vol. Mai aproape de Dumnezeu